41. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2048300/6844-11/0016 της 19 Ιουλ./9 Αυγ. 1990 (ΦΕΚ Β΄ 508) (Διόρθ. Σφαλμ. στο ΦΕΚ Β΄ 589/10  Σεπτ. 1990) Αποδεικτικό ενημερότητας για χρέη προς το Δημόσιο. Έχοντας υπόψη: Τις διατάξεις του άρθρ. 26 του Νόμ. 1882/1990 (ΦΕΚ Α-43), σύμφωνα με τις οποίες παρέχεται εξουσιοδότηση στον Υπουργό Οικονομικών να επιβάλλει με αποφάσεις του κατά των οφειλετών, που δεν έχουν εκπληρώσει τις, από οποιαδήποτε αιτία, οφειλές τους προς το Δημόσιο, περιορισμούς και απαγορεύσεις, που ανάγονται στις συναλλαγές τους ή στις πράξεις τους, αποφασίζουμε: Περιπτώσεις προσκόμισης αποδεικτικού  ενημερότητας Άρθρ.1.-Καθίσταται υποχρεωτική η προσκόμιση αποδεικτικού ενημερότητας για τα από οποιαδήποτε αιτία χρέη προς το Δημόσιο από κάθε φυσικό ή νομικό πρόσωπο: 1.Για την είσπραξη χρημάτων ή την εξόφληση τίτλων πληρωμής από δημόσιους υπολόγους, δημόσιες οικονομικές υπηρεσίες (Δ.Ο.Υ.), τελωνεία, δήμους, κοινότητας, νομικά πρόσωπα δημοσίου δικαίου (Ν.Π.Δ.Δ.), δημόσιες, δημοτικές και κοινοτικές επιχειρήσεις, επιχειρήσεις δημόσιας ή κοινής ωφέλειας και γενικά επιχειρήσεις και οργανισμούς του ευρύτερου δημόσιου τομέα, όπως αυτός καθορίζεται από την ισχύουσα κάθε φορά νομοθεσία, καθώς και από αυτούς που ενεργούν πληρωμές με εντολή ή εξουσιοδότηση των παραπάνω, εφόσον το ποσό του τίτλου υπερβαίνει τις 200.000 δραχμές. «2.Για τη σύναψη και ανανέωση συμβάσεων δανείων, πιστώσεων και χρηματοδοτήσεων γενικά με τις αναγνωρισμένες στην Ελλάδα Τράπεζες και λοιπά πιστωτικά ιδρύματα, εφόσον τα ποσά των συμβάσεων αυτών υπερβαίνουν τις 500.000 δραχμές. Η ίδια υποχρέωση υφίσταται και για την απόδοση ποσών σε εκτέλεση των συμβάσεων αυτών, εφόσον το ποσό που αποδίδεται υπερβαίνει το παραπάνω όριο». Η παρ. 2, που είχε αντικατασταθεί από την 2017303/2773-11/0016/1991 (ΦΕΚ Β΄ 186) Απόφ. Υπ. Οικονομικών, αντικαταστάθηκε και πάλι ως άνω από την παρ. 1 της 2076220/ 12474-11/0016/22 Νοεμ.-10 Δεκ. 1991 (ΦΕΚ Β΄ 1003) όμοια Απ. Υπ. Οικον. «3.Για τον εκτελωνισμό εισαγομένων ή επανεισαγομένων εμπορευμάτων, εφόσον η τιμολογιακή τους αξία υπερβαίνει τις 400.000 δραχμές. Ως τιμολογιακή αξία νοείται η συνολική αξία του τιμολογίου και όχι η τυχόν κατατμηθείσα αξία αυτού για τον τελωνισμό μέρους του εμπορεύματος. Για τα εκχωρούμενα εμπορεύματα απαιτείται τόσο από τον εκχωρητή όσο και από τον εκδοχέα». Η παρ. 3 αντικαταστάθηκε ως άνω από την παρ. 2 της 2017303/2773-11/0016/13-27 Μαρτ. 1991 (ΦΕΚ Β΄ 186) απόφ. Υπ. Οικονομικών. «4.Για την μεταβίβαση ακινήτων τόσο από τον πωλητή όσο και από τον αγοραστή, καθώς και για την μεταβίβαση λόγω γονικής παροχής ή δωρεάς, από τον παρέχοντα την γονική παροχή ή την δωρεά». Η παρ. 4 αντικαταστάθηκε ως άνω από την 1035550/2109-11/0016/10 Μαρτ.-2 Απρ. 1993 (ΦΕΚ Β΄ 220), Αποφ. Υπ. Οικονομικών. 5.Για τη σύσταση εμπραγμάτων δικαιωμάτων επί ακινήτων από τον παρέχοντα το εμπράγματο δικαίωμα. 6.Για την αγορά καινούργιου αυτοκινήτου οποιασδήποτε κατηγορίας, ή μοτοσυκλέττας, όπως και για τη μεταβίβαση μεταχειρισμένων αυτοκινήτων και μοτοσυκλεττών από τον αγοραστή. 7.Για την αγορά μη επαγγελματικών μηχανοκίνητων θαλάσσιων σκαφών άνω των 5 μέτρων, αεροσκαφών, ελικοπτέρων και ανεμοπτέρων από τον αγοραστή. «8.Για τη συμμετοχή σε μειοδοτικό διαγωνισμό ή δημοπρασία που διενεργείται από το δημόσιο, δήμους, κοινότητες, Ν.Π.Δ.Δ., δημόσιες, δημοτικές και κοινοτικές επιχειρήσεις, επιχειρήσεις και οργανισμούς δημόσιας και κοινής ωφέλειας και γενικά επιχειρήσεις του ευρύτερου δημόσιου τομέα, εφ’ όσον η προϋπολογισθείσα δαπάνη υπερβαίνει τις 200.000 δραχμές ή οι αγορές του κάθε μειοδότη για κάθε έτος από τον ίδιο φορέα υπερβούν τις 500.000 δραχμές». Το εδαφ. 8, αντικαταστάθηκε ως άνω από την 1077481/4802-11/0016/1 Ιουλ.-13 Αυγ. 1993 (ΦΕΚ Β΄ 609), αποφ. Υπ. Οικονομικών. 9.Για την έκδοση άδειας οικοδομής από εκείνον που ζητά την έκδοσή της. 10.Για τη συμμετοχή ως μέλους σε κοινοπραξία ή ως εταίρου σε Ομόρρυθμη, Ετερόρρυθμη ή Περιωρισμένης Ευθύνης Εταιρεία. 11.Για την καταβολή εκχωρημένων χρηματικών απαιτήσεων κατά του Δημοσίου, τόσο από τον εκχωρητή, όσο και από τον εκδοχέα. «12.Για τη μεταφορά συναλλάγματος στο εξωτερικό το ισότιμο του οποίου υπερβαίνει τις 10.000 ECU, εξαιρουμένων των μεταφορών συναλλάγματος που αφορούν εμπορικές συναλλαγές με χώρες-μέλη της Ευρωπαϊκής Ένωσης». Η παρ. 12 που είχε προστεθεί από την 1097543/7667-11/0016/26 Οκτ.-15 Νοεμ. 1994 απ. Υπ. Οικον., αντικαταστάθηκε ως άνω από την 1060811/4895-11/0016/16 Ιουν.-7 Ιουλ. 1995 (ΦΕΚ Β΄ 602), απ. Υπ. Οικονομικών. (Αντί για τη σελ. 214,05(β) Σελ. 214,05(γ) Τεύχος 1240-Σελ. 53 Αποδεικτικά Φορολογικής Ενημερότητας. 25.Γ.γ.41 Υπηρεσίες και πρόσωπα στα οποία  προσκομίζεται το αποδεικτικό ενημερότητας Άρθρ.10.-Από τη δημοσίευση της παρούσας και για χρονικό διάστημα έξι μηνών απαλλάσσονται, από την υποχρέωση προσκόμισης αποδεικτικού ενημερότητας, τα Κοινά Ταμεία Εισπράξεων Αστικών και Υπεραστικών Λεωφορείων. (Αντί για τη σελ. 214,09(γ) Σελ. 214,09(δ) Τεύχος 1240-Σελ.57 Αποδεικτικά Φορολογικής Ενημερότητας. 25.Γ.γ.41 Έναρξη ισχύος Άρθρ.11.-Η ισχύς της απόφασης αυτής αρχίζει από την πρώτη του μεθεπόμενου μήνα, από τη δημοσίευσή της στην Εφημερίδα της Κυβερνήσεως και για αποδεικτικά που θα εκδοθούν από την ημερομηνία αυτή και μετά. Με την έναρξη της ισχύος της, καταργούνται όλες οι προγενέστερες αποφάσεις που ρύθμιζαν θέματα του αποδεικτικού φορολογικής ενημερότητας και οι οποίες είχαν εκδοθεί κατ’ εξουσιοδότηση των άρθρ. 9 και 10 του Νόμ. 2097/1952. Άρθρ.2.-Το αποδεικτικό ενημερότητας για τα χρέη προς το Δημόσιο προσκομίζεται, με βάση τ’ αναφερόμενα στο προηγούμενο άρθρο: 1.Στην περίπτ. 1, στους διενεργούντες την πληρωμή ή την εξόφληση του τίτλου, κατά την πληρωμή ή την εξόφληση του τίτλου. «2.Στην περίπτ. 2, στην Τράπεζα ή Πιστωτικό Ίδρυμα, κατά τη σύναψη ή ανανέωση της σύμβασης και κατά την εκτέλεση αυτής». Η παρ. 2 αντικαταστάθηκε ως άνω από την παρ. 3 της 2017303/2773-11/0016/13-27 Μαρτ. 1991 (ΦΕΚ Β΄ 186) απόφ. Υπ. Οικονομικών. 3.Στην περίπτ. 3, στο αρμόδιο τελωνείο, κατά την έναρξη του εκτελωνισμού. 4.Στις περιπτ. 4 και 5, στο συμβολαιογράφο που συντάσσει τη σχετική πράξη, ο οποίος υποχρεούται να μνημονεύει στο κείμενο της πράξης τον αριθμό, την ημερομηνία και τη Δ.Ο.Υ., που έχει εκδόσει το αποδεικτικό. 5.Στην περίπτ. 6, στη Δ.Ο.Υ. που είναι αρμόδια να βεβαιώσει την καταβολή των σχετικών οικονομικών επιβαρύνσεων για τη μεταβίβαση. 6.Στην περίπτ. 7, στην αρχή που είναι αρμόδια για την έκδοση της άδειας. 7.Στην περίπτ. 8, στον διενεργούντα το μειοδοτικό διαγωνισμό ή τη δημοπρασία, με την υποβολή των προσφορών. 8.Στην περίπτ. 9, στην Αρχή που εκδίδει την άδεια, με την υποβολή των δικαιολογητικών. 9.Στην περίπτ. 10, στη Δ.Ο.Υ. που είναι αρμόδια για την παραλαβή του κατά περίπτωση συστατικού ή τροποποιητικού εγγράφου, προκειμένου να εφαρμοστούν οι διατάξεις του φόρου συγκέντρωσης κεφαλαίων. 10.Στην περίπτ. 11, στο διενεργούντα την πληρωμή. «11.Στην περίπτ. 12, στην Τράπεζα, μέσω της οποίας θα διενεργηθεί η συναλλαγή με το εξωτερικό, μαζί με τα λοιπά δικαιολογητικά που συνοδεύουν τη δήλωση-αίτηση του ενδιαφερομένου». Η παρ. 11 προστέθηκε από την 1097543/ 766711/0016/26 Οκτ.- 15 Νοεμ. 1994 (ΦΕΚ Β΄ 848) απ. Υπ. Οικονομικών. Απαλλαγές-Εξαιρέσεις Άρθρ.3.-Απαλλάσσονται από την υποχρέωση προσκόμισης αποδεικτικού ενημερότητας των χρεών προς το Δημόσιο: 1.Οι δικαιούχοι αμοιβών γενικά από παροχή εξαρτημένης εργασίας, συντάξεων, διατροφής, εξόδων νοσηλείας και κηδείας, εφ’ όσον η πληρωμή γίνεται απ’ ευθείας στο δικαιούχο μισθωτό ή συνταξιούχο ή στην οικογένειά του ή σε πρόσωπο νόμιμα εξουσιοδοτημένο. Σελ. 214,06(γ) Τεύχος 1240-Σελ.54 «2.Οι Δήμοι, οι Κοινότητες, τα Ν.Π.Δ.Δ., τα ιδρύματα που συνιστώνται σύμφωνα με τον Α.Ν. 2039/1939, οι αναγνωρισμένες στην Ελλάδα Τράπεζες, η Δημόσια Επιχείρηση Ηλεκτρισμού, ο Οργανισμός Τηλεπικοινωνιών Ελλάδας και ο Οργανισμός Σιδηροδρόμων Ελλάδος». Η παρ. 2 αντικαταστάθηκε ως άνω από την παρ. 4 της 2017303/2773-11/0016/13-27 Μαρτ. 1991 (ΦΕΚ Β΄ 186) απόφ. Υπ. Οικονομικών. 3.Οι αγρότες για την είσπραξη αποζημιώσεων, λόγω καταστροφής της εσοδείας τους ή επιδοτήσεων μέχρι του ποσού των 500.000 δραχμών. 4.Ο σύνδικος της πτώχευσης φυσικού ή νομικού προσώπου για πράξεις ή συναλλαγές, που αφορούν την πτωχευτική περιουσία. 5.Οι εισαγωγείς ή οι αποταμιευτές ειδών εφοδιασμού πλοίων απαραιτήτων για την κίνηση ή την επισκευή τους, καθώς και τα πρόσωπα που διενεργούν πράξεις εφοδιασμού πλοίων, είτε πλόων εξωτερικού ή μικτόπλοων για κάθε είδους εφοδίου είτε πλόων εσωτερικού για εφόδια απαραίτητα για την κίνηση ή επισκευή των εφοδιαζόμενων πλοίων. 6.Τα φυσικά ή νομικά πρόσωπα, που έχουν την έδρα τους στην αλλοδαπή για τον εκτελωνισμό ποντοπόρων πλοίων. «7.Οι ομογενείς που μετοικούν στην Ελλάδα για τον εκτελωνισμό της οικοσκευής τους και την είσπραξη κάθε είδους επιδομάτων περίθαλψης και στέγασης αυτών, καθώς και οι μόνιμοι κάτοικοι εξωτερικού για τον εκτελωνισμό εμπορευμάτων κατά την άφιξή τους στην Ελλάδα». Η παρ.7 αντικαταστάθηκε ως άνω από την παρ. 6 της 2017303/2773-11/0016/13-27 Μαρτ. 1991 (ΦΕΚ Β΄ 186) απόφ. Υπ. Οικονομικών. 8.Οι αλλοδαπές επιχειρήσεις, φυσικά ή νομικά πρόσωπα, που δεν έχουν μόνιμη εγκατάσταση στην Ελλάδα, κατά τις διατάξεις περί φορολογίας εισοδήματος. «9.Οι μόνιμοι κάτοικοι εξωτερικού, είτε αλλοδαποί, είτε ομογενείς που έχουν γεννηθεί στο εξωτερικό και διατηρούν την Ελληνική υπηκοότητα, εφόσον δεν αποκτούν εισοδήματα στην Ελλάδα». Η παρ. 9 αντικαταστάθηκε ως άνω από την παρ. 5 της 2017303/2773-11/0016/13-27 Μαρτ. 1991 (ΦΕΚ Β΄ 186) απόφ. Υπ. Οικονομικών. 10.Ο Αυτόνομος Σταφιδικός Οργανισμός στις περιπτώσεις που ενεργεί ως εντολοδόχος του Δημοσίου. 11.Οι δικαιούχοι ασφαλιστικών αποζημιώσεων και αποζημιώσεων από αδικοπραξία, καθώς και χρηματικών ποσών που επιδικάζονται με δικαστική απόφαση. «12.Οι δικαιούχοι αμοιβών με πάγια αντιμισθία». Οι παρ. 12 και 13 προστέθηκαν από την παρ. 7 της 2017303/2773-11/0016/13-27 Μαρτ. 1991 (ΦΕΚ Β΄ 186) απόφ. Υπ. Οικονομικών. 25.Γ.γ.41 Αποδεικτικά Φορολογικής Ενημερότητας. «13.Οι δικαιούχοι στεγαστικών δανείων για την παροχή υποθήκης προς εξασφάλιση των δανείων αυτών». Η παρ. 13, που είχε προστεθεί ως άνω από την 2017343/2773-11/0016/1991, αντικαταστάθηκε ως άνω από την 2076220/12474-11/0016/ 22 Νοεμ.-10 Δεκ. 1991, (ΦΕΚ Β΄ 1003) Απόφ. Υπ. Οικονομικών. «14.Οι πωλητές, για τη σύνταξη οριστικών συμβολαίων μεταβιβάσεως ακινήτων που θα γίνουν μέχρι 30 Δεκ. 1991 σε εκτέλεση προσυμφώνων μεταβίβασης, εφόσον αυτά είχαν συνταχθεί μέχρι 3 Σεπτ. 1990». Η παρ. 14, προστέθηκε από την παρ. 1 της 2045350/7573-11/0016/5 Ιουλ.-7 Αυγ. 1991 (ΦΕΚ Β΄ 601), αναδημοσίευση στο (ΦΕΚ Β΄ 629), Απόφ. Υπ. Οικονομικών. Οφειλές που λαμβάνονται υπόψη για τη χορήγηση αποδεικτικού ενημερότητας. Άρθρ.4.-Για τη χορήγηση αποδεικτικού ενημερότητας λαμβάνονται υπόψη από την αρμόδια για τη χορήγησή του Δ.Ο.Υ. οι παρακάτω βεβαιωμένες και ληξιπρόθεσμες οφειλές: 1.Σε φυσικό πρόσωπο, τόσο οι ατομικές οφειλές του, όσο και τυχόν άλλες οφειλές, που δεν έχουν βεβαιωθεί στο όνομά του, αλλά για τις οποίες έχει προσωπική ευθύνη για την καταβολή τους, σύμφωνα με τις ισχύουσες διατάξεις. 2.Σε έγγαμη γυναίκα, τόσο οι τυχόν βεβαιωμένες στο όνομα της οφειλές, όσο και οι οφειλές της, που είναι βεβαιωμένες στο όνομα του συζύγου της, αλλά σύμφωνα με τις ισχύουσες διατάξεις, ευθύνεται η ίδια για την καταβολή τους. «3.Σε Ομόρρυθμη ή Ετερόρρυθμη Εταιρεία, Εταιρεία Περιωρισμένης Ευθύνης, Ανώνυμη Εταιρεία, Κοινοπραξία, συνεταιρισμό, αστική εταιρεία και κοινωνία αστικού δικαίου, οι οφειλές αυτών, όσο και οι τυχόν υπάρχουσες οφειλές για τις οποίες έχουν ευθύνη, για την καταβολή τους, σύμφωνα με τις ισχύουσες φορολογικές και άλλες διατάξεις». Η παρ. 3 αντικαταστάθηκε ως άνω από την παρ. 8 της 2017303/2773-11/0016/13-27 Μαρτ. 1991 (ΦΕΚ Β΄ 186) απόφ. Υπ. Οικονομικών. 4.(Καταργήθηκε από την παρ. 9 της 2017303/ 277311/0016/13-27 Μαρτ. 1991 (ΦΕΚ Β΄ 186) απόφ. Υπ. Οικονομικών). Αρμόδια Δ.Ο.Υ. για την έκδοση του αποδεικτικού ενημερότητας Άρθρ.5.-1.Αρμόδια Δ.Ο.Υ. για την έκδοση και την χορήγηση του αποδεικτικού ενημερότητας είναι κατά περίπτωση: α.Σε φυσικό ή νομικό πρόσωπο, η Δ.Ο.Υ. που είναι αρμόδια για τη φορολογία εισοδήματος του φυσικού ή νομικού προσώπου. β.Σε Έλληνες κατοίκους εξωτερικού, που δεν αποκτούν εισόδημα στην Ελλάδα, η Δ.Ο.Υ. της τελευταίας, πριν από την αναχώρησή τους, κατοικίας στην Ελλάδα. 2.Εάν το αποδεικτικό ενημερότητας πρέπει να προσκομιστεί σε Δ.Ο.Υ., που είναι αρμόδια και για την έκδοσή του, η ενημερότητα θα αποδεικνύεται με πράξη του προϊσταμένου της Δ.Ο.Υ., στο σώμα του τίτλου πληρωμής ή του οικείου παραστατικού της συναλλαγής. «Στις περιπτώσεις που έχει κατατεθεί αποδεικτικό ενημερότητας σε αναφερόμενη στο άρθρ. 2 της παρούσας υπηρεσία ή πρόσωπο και κατά τη διάρκεια του ημερολογιακού μήνα που έχει κατατεθεί διενεργούνται και άλλες πράξεις της ιδίας αιτίας για την οποία εκδόθηκε το αποδεικτικό, παρέχεται ευχέρεια διενέργειας των πράξεων αυτών χωρίς την προσάρτηση άλλου αποδεικτικού ενημερότητας, με την υποχρέωση όμως αναγραφής σ’ αυτές του αριθμού και της ημερομηνίας έκδοσης του αποδεικτικού, τη ΔΟΥ που το έχει εκδόσει, καθώς και των στοιχείων του παραστατικού, στο οποίο είχε επισυναφθεί το αποδεικτικό και εφόσον βέβαια εξακολουθεί να ισχύει και τηρηθούν οι όροι που τυχόν αναγράφονται σ’ αυτό». Το μέσα σε « » δεύτερο εδάφιο προστέθηκε από την παρ. 10 της 2017303/277311/0016/13-27 Μαρτ. 1991 (ΦΕΚ Β΄ 186) απόφ. Υπ. Οικονομικών. «Εξαιρετικά, όταν το αποδεικτικό ενημερότητας κατατίθεται σε Τράπεζες ή λοιπά Πιστωτικά Ιδρύματα για πράξεις της παρ. 2 του άρθρ. 1, οι πράξεις αυτές μπορούν να διενεργούνται συνεχώς καθ’ όλη τη διάρκεια ισχύος του αποδεικτικού ενημερότητας». Το μέσα σε « » τρίτο εδάφιο προστέθηκε από την παρ. 2 της 2045350/7573-11/0016/5 Ιουλ.-7 Αυγ. 1991 (ΦΕΚ Β΄ 601) αναδημοσίευση στο (ΦΕΚ Β΄ 629) Απόφ. Υπ. Οικονομικών. «3.Σε εξαιρετικές περιπτώσεις που, λόγω αποστάσεως ή συνθηκών συγκοινωνίας, καθίσταται δύσκολη ή αδύνατη η μετάβαση του αιτούντος στην αρμόδια για τη χορήγηση του αποδεικτικού ενημερότητας Δ.Ο.Υ., αυτό μπορεί να χορηγηθεί από άλλη Δ.Ο.Υ. εφόσον υπάρξει πληροφόρηση από την αρμόδια Δ.Ο.Υ. ότι ο αιτών δεν έχει ληξιπρόθεσμα χρέη. Τα έξοδα της πληροφόρησης βαρύνουν τον αιτούντα». Η παρ. 3 προστέθηκε από την παρ. 11 της 2017303/2773-11/0016/13-27 Μαρτ. 1991 (ΦΕΚ Β΄ 186) απόφ. Υπ. Οικονομικών. (Αντί για τη σελ. 214,07(γ) Σελ. 214,07(δ) Τεύχος 1240-Σελ. 55 Αποδεικτικά Φορολογικής Ενημερότητας. 25.Γ.γ.41 Χρόνος ισχύος του αποδεικτικού ενημερότητας Άρθρ.6.-«Η ισχύς του αποδεικτικού ενημερότητας για τα χρέη προς το Δημόσιο είναι δίμηνη, με εξαίρεση τις περιπτώσεις εκτελωνισμού εμπορευμάτων, της σύναψης συμβάσεων δανείων, πιστώσεων και χρηματοδοτήσεων γενικά, καθώς επίσης και της είσπραξης χρημάτων από το Δημόσιο ή τα λοιπά Ασφαλιστικά Ταμεία για παροχή υπηρεσιών ιατρικού περιεχομένου ή χορήγηση φαρμάκων, που η ισχύς του αποδεικτικού ενημερότητας είναι τετράμηνη». Το πρώτο εδάφιο αντικαταστάθηκε ως άνω από την 1109238/8708-11/0016/9-25 Οκτ. 1995 (ΦΕΚ Β΄ 886) απ. Υπ. Οικονομικών. Η ισχύς του αποδεικτικού αρχίζει από την ημερομηνία έκδοσής του και λήγει την αντίστοιχη ημερομηνία του δεύτερου ή του τέταρτου, κατά περίπτωση, από την έκδοσή του μήνα. Σε περίπτωση που η ημερομηνία λήξης του αποδεικτικού συμπίπτει με αργία ή με μη εργάσιμη για τις δημόσιες υπηρεσίες ημέρα, η ισχύς του εκπνέει την τελευταία εργάσιμη ημέρα, πριν από την αργία ή τη μη εργάσιμη ήμέρα. Εάν το αποδεικτικό εκδίδεται σε ημερομηνία που δεν υπάρχει αντίστοιχη στο μήνα λήξης, η ισχύς του λήγει την τελευταία ημέρα του μήνα αυτού, με την επιφύλαξη του αμέσως προηγούμενου εδαφίου. Παροχή πληροφοριών από Τελωνεία και Δ.Ο.Υ. Άρθρ.7.-1.Τα Τελωνεία υποχρεούνται να ενημερώνουν, με έγγραφο τους, τις αρμόδιες Δ.Ο.Υ. φορολογίας εισοδήματος των οφειλετών τους, για την ύπαρξη σ’ αυτά βεβαιωμένων και ληξιπρόθεσμων οφειλών, ώστε να λαμβάνονται υπόψη κατά τη χορήγηση του αποδεικτικού ενημερότητας. 2.Οι Δ.Ο.Υ. φορολογίας κεφαλαίου υποχρεούνται να ενημερώνουν με έγγραφό τους, για την ύπαρξη σ’ αυτές βεβαιωμένων και ληξιπρόθεσμων οφειλών, τις Δ.Ο.Υ. φορολογίας εισοδήματος των οφειλετών τους. 3.Οι Δ.Ο.Υ., στις οποίες βεβαιώνονται οφειλές κοινοπραξιών ομόρρυθμων και ετερόρρυθμων Εταιρειών, υποχρεούνται να ενημερώνουν με έγγραφό τους τη Δ.Ο.Υ. φορολογίας εισοδήματος των μελών της κοινοπραξίας και των ομόρρυθμων εταίρων των εταιρειών αυτών. Σελ. 214,08(δ) Τεύχος 1240-Σελ. 56 4.Οι Δ.Ο.Υ., στις οποίες υπάρχουν βεβαιωμένες οφειλές Ανωνύμων Εταιρειών υποχρεούνται με έγγραφό τους να ενημερώνουν τις Δ.Ο.Υ. φορολογίας εισοδήματος των εκπροσώπων των εταιρειών αυτών, στην περίπτωση που οι τελευταίοι έχουν ευθύνη με την ατομική τους περιουσία για την καταβολή ορισμένων οφειλών της Εταιρείας, όπως αυτές ορίζονται από τις ισχύουσες διατάξεις. Χορήγηση αποδεικτικού ενημερότητας για είσπραξη με παρακράτηση μέρους της απαίτησης του δικαιούχου Άρθρ.8.-1.Όταν ζητείται αποδεικτικό ενημερότητας για την είσπραξη χρημάτων πέραν της προϋπόθεσης ενημερότητας του οφειλέτη σε διευκόλυνση τμηματικής καταβολής, μπορεί να τεθεί και όρος της παρακράτησης μέρους της εισπραττόμενης απαίτησης, ο οποίος αναγράφεται επί του αποδεικτικού. Το παρακρατούμενο ποσό δεν θεωρείται καταβολή που γίνεται από τον οφειλέτη για τη συμμόρφωσή του στη διευκόλυνση. 2.Τα αποδεικτικά ενημερότητας που εκδίδονται με τον όρο της παρακράτησης καταχωρούνται από τη Δ.Ο.Υ. σε ειδικό βιβλίο, για να ελέγχεται η απόδοση του παρακρατούμενου ποσού. 25.Γ.γ.41 Αποδεικτικά Φορολογικής Ενημερότητας. Διαδικασία χορήγησης του αποδεικτικού    ενημερότητας και περιεχομένου αυτού Άρθρ.9.-1.Το αποδεικτικό ενημερότητας χορηγείται ατελώς ύστερα από αίτηση του ενδιαφερομένου προς την αρμόδια Δ.Ο.Υ. Η αίτηση αυτή περιέχει: α)Για φυσικό πρόσωπο: ονοματεπώνυμο, πατρώνυμο, διεύθυνση επαγγέλματος και κατοικίας, αριθμό αστυνομικής ταυτότητας και Α.Φ.Μ. Με την αίτηση-δηλώνεται από τον ενδιαφερόμενο εάν είναι ή όχι μέλος ομόρρυθμης Εταιρείας, κοινοπραξίας ή ομόρρυθμο μέλος ετερόρρυθμης Εταιρείας, αν οφείλει ή όχι σε άλλη Δ.Ο.Υ. ή Τελωνείο και ο σκοπός για τον οποίο ζητείται η έκδοση του αποδεικτικού. β)Για νομικό πρόσωπο:επωνυμία, διεύθυνση και Α.Φ.Μ.. Με την αίτηση δηλώνεται αν το νομικό πρόσωπο είναι μέλος σε Ομόρρυθμη Εταιρεία ή κοινοπραξία, αν οφείλει ή όχι σε άλλη Δ.Ο.Υ. ή Τελωνείο και ο σκοπός για τον οποίο ζητείται η έκδοση του αποδεικτικού. «2.Όταν το αποδεικτικό ενημερότητας, πρόκειται να χορηγηθεί ύστερα από την παροχή διευκόλυνσης τμηματικής καταβολής από τα κατά νόμο αρμόδια όργανα, στη σχετική αίτηση θα δηλώνεται η υπηρεσία στην οποία θα χρησιμοποιηθεί το αποδεικτικό, το ποσό που υπολογίζεται από τον ενδιαφερόμενο ότι θα εισπραχθεί, καθώς και αν το ποσό αυτό έχει εκχωρηθεί. Στην περίπτωση που, κατά τη διάρκεια της διευκόλυνσης, στην οποία ο οφειλέτης είναι συνεπής, ζητηθεί νέο αποδεικτικό για είσπραξη χρημάτων, αυτό θα χορηγείται από τον Προϊστάμενο της Δ.Ο.Υ. με υποχρεωτική παρακράτηση ποσοστού της απαίτησης που θα εισπραχθεί, το οποίο ορίζεται κατά την κρίση του, εκτός αν στην απόφαση του αρμοδίου οργάνου αναφέρεται ποσοστό παρακράτησης, οπότε ορίζεται το ίδιο». Η παρ. 2 αντικαταστάθηκε ως άνω από την παρ. 12 της 2017303/2773-11/0016/13-27 Μαρτ. 1991 (ΦΕΚ Β΄ 186) απόφ. Υπ. Οικονομικών. 3.Το αποδεικτικό ενημερότητας φέρει τον τίτλο «αποδεικτικό ενημερότητας για χρέη προς το Δημόσιο» και περιλαμβάνει υποχρεωτικά τη Δ.Ο.Υ. που το εκδίδει, το ονοματεπώνυμο του φυσικού προσώπου ή την επωνυμία του νομικού προσώπου για το οποίο εκδίδεται, τη διεύθυνση αυτών, τον αριθμό δελτίου ταυτότητας, την ημερομηνία έκδοσης του αποδεικτικού ολογράφως, το σκοπό για τον οποίο εκδίδεται και τη διάρκεια ισχύος του ολογράφως. Το αποδεικτικό ενημερότητας υπογράφεται από τον προϊστάμενο της Δ.Ο.Υ. 4.Τα έντυπα του αποδεικτικού δένονται σε μπλοκ των 100 φύλλων και φέρουν ενιαία και συνεχή μηχανική αρίθμηση για όλες τις Δ.Ο.Υ. της χώρας. Ο προϊστάμενος της Δ.Ο.Υ., με την παραλαβή των μπλοκ του αποδεικτικού ενημερότητας υποχρεούται να ελέγξει το σωστό αριθμό των φύλλων και την αρίθμησή τους και ύστερα να τα καταχωρεί στο ίδιο βιβλίο που καταχωρεί και τα λοιπά διαχειριστικά βιβλία. Αν κατά τον έλεγχο προκύψει διαφορά θα συντάσσεται σχετική πράξη η οποία θα γίνεται στο πρώτο φύλλο του μπλοκ όπου εντοπίστηκε η διαφορά. Η πράξη αυτή θα σημειώνεται και στο βιβλίο καταχώρησης των διαχειριστικών βιβλίων. 5.Το πρώτο από τα αποδεικτικά που εκδίδονται παραμένει ως στέλεχος και σ’ αυτό αναγράφεται ο αριθμός των αντιγράφων που χορηγήθηκαν. Σε περίπτωση που ζητείται η έκδοση αποδεικτικού σε πολλά αντίγραφα παρέχεται δυνατότητα έκδοσης φωτοαντιγράφων από το πρωτότυπο του αποδεικτικού, πριν από την υπογραφή του και όχι μεταγενέστερα, τα οποία επίσης υπογράφονται από τον προϊστάμενο της Δ.Ο.Υ. ταυτόχρονα με το πρωτότυπο. 6.Θεώρηση από οποιονδήποτε φωτοαντιγράφων ή αντιγράφων αποδεικτικού ενημερότητας χρεών προς το Δημόσιο μετά την έκδοσή τους δεν είναι επιτρεπτή. «Εξαιρετικά, επιτρέπεται η ατελής θεώρηση από τα Τελωνεία φωτοαντιγράφων αποδεικτικών ενημερότητας με την κατάθεση από τον ενδιαφερόμενο του χορηγηθέντος από τη ΔΟΥ αποδεικτικού ενημερότητας για εκτελωνισμό εμπορευμάτων. Επίσης, επιτρέπεται στα Τελωνεία που έχουν μηχανογραφημένες διαδικασίες να παρακολουθούν μηχανογραφικά την ενημερότητα των συναλλασσομένων με τις υπηρεσίες αυτές, για εκτελωνισμό εμπορευμάτων». Το μέσα σε « » εδάφιο προστέθηκε από την παρ. 13 της 2017303/2773-11/0016/13-27 Μαρτ. 1991 (ΦΕΚ Β΄ 186) απόφ. Υπ. Οικονομικών. 7.Σε περίπτωση που κατά την έκδοση του αποδεικτικού ενημερότητας γίνει κάποιο λάθος δεν επιτρέπεται η διόρθωσή του, αλλά αυτό ακυρώνεται με πράξη του προϊσταμένου της Δ.Ο.Υ., σε όλα τα αντίτυπα και στο μπλοκ παραμένουν τόσο το πρωτότυπο όσο και τα αντίγραφα. Μεταβατική διάταξη 